तीनों दोस्त खान-पान के कारोबारियों से संपर्क करते हुए मनपसंद फूड की सप्लाई के काम में लग गए। ऑनलाइन आर्डर्स की लगभग रोजाना साठ-सत्तर से अधिक डिलीवरी के ऑर्डर बुक होने लगे। निशित का मानना है कि किसी भी काम की सफलता उसके बिजनेस आइडिया और अपनी मेहनत पर निर्भर करती है। जब खान-पान की डिलिवरी का आइडिया उनके दिमाग में आया तो एक तो बिरहाना रोड और सिविल लाइन क्षेत्रों में इस तरह के बिजनेस डिफरेंस पर ध्यान गया, दूसरे एक और आइडिया से बल मिला कि जो लोग कानपुर आते-जाते रहते हैं, उन्हें नापसंदगी के बावजूद होटलों में भोजन करना पड़ता है। यदि उन्हे घर जैसा भोजन उपलब्ध कराने लगें तो हमारा बिजनेस चल निकलेगा।